《和王怀州观西营秋射（得寒字）》
唐代·耿湋

谢公亲校武，草碧露漫漫。落叶停高驾，空林满从官。

迎筹皆叠鼓，挥箭或移竿。名借三军勇，功推百中难。

主皮山郡晚，饮算柳营寒。明日开铃阁，新诗双玉盘。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。